google/wiki40b huggingface dataset:
पीतज्वर

पीतज्वर या 'यलो फीवर' (Yellow fever) एक संक्रामक तथा तीव्र रोग हैं, जो सहसा आरंभ होता है। इसमें ज्वर, वमन, मंद नाड़ी, मूत्र में ऐल्वुमेन की उपस्थिति, रक्तस्राव तथा पीलिया के लक्षण होते हैं। इस रोग का कारक एक सूक्ष्म विषाणु होता है, जिसका संवहन ईडीस ईजिप्टिआई (स्टीगोमिया फेसियाटा) जाति के मच्छरों द्वारा होता है। यह रोग कर्क तथा मकर रेखाओं के बीच स्थित अफ्रीका तथा अमरीका के भूभागों में अधिक होता है।

रोग के कारण की खोज

इस ज्वर के कारण की खोज की कहानी रोमांचकारी है। सन्‌ 1900 में क्यूबा में उपद्रव हो रहे थे और अमरीकी सेना वहाँ भेजी गई थी। तभी पीतज्वर महामारी बनकर आया और शत्रु की गोली से अधिक सैनिक पीतज्वर से मरने लगे। मेजर वाल्टर रीड को पीतज्वर के कारण का पता लगाने का आदेश मिला। शोध के कोई सूत्र नहीं थे; प्रयोग में कोई भी जानवर इस ज्वर से पीड़ित नहीं होता था। हवाना के पुराने डाक्टर कार्लास फिनले का विचार था कि इसका कारण मच्छर थे। रोड ने यही सूत्र पकड़ा। अनुसंधान में रीड के वीर साथी थे जेम्स कैरोल, अग्रामांटी और जैसी लेजियर। इन्होंने अभूतपूर्व प्रयोग किए और प्रथम बार मानव का प्रयोगपशु बनना पड़ा। जेम्स कैरोल ने पहला प्रयोग अपने ही ऊपर किया। पीतज्वर से पीड़ित रोगी का रक्तपान करनेवाले मच्छरों से अपने को कटवाया। उसे पीतज्वर हो गया, जिससे वह मुश्किल से बचा। रोग का संक्रमण कैसे होता है, इसका सही पता लगाने में अनेक सैनिक और नागरिक 'गिनिपिग' बने। कई ने खुशी खुशी प्राणों की बलि दी, जिनमें सर्वप्रथम शहीद हुआ जेसी लेजियर। अंत में सन्‌ 1901 में यह सिद्ध हो पाया कि पीतज्वर किसी अदृष्ट जीवाणु के कारण होता है और उसके संवाहक मच्छर होते हैं। मच्छर जब ज्वरपीड़ित मनुष्य का प्रथम तीन दिन के भीतर रक्तपान करते हैं, तो 12 दिन बाद तक उनके दंश से स्वस्थ व्यक्ति को पीतज्वर हो सकता है। इंजेक्शन द्वारा भी रोग एक व्यक्ति से दूसरे में पहुँचाया जा सकता है। इस अनुसंधान के फलस्वरूप मच्छर विनाशक अभियान हुए और महामारियों का जोर घट गया। अफ्रीका में इस रोग को शोध में स्टोक्स, नागुची और यंग भी जहीद हुए। सन्‌ 1927 में पश्चिमी अफ्रीकी पीतज्वर आयोग ने बताया कि रीसस बंदर (मकाका मुलाटा) को यह रोग हो सकता है। फिर पीतज्वर का विषाणु भी पहचाना गया। यह 17 से 28 मिलीमाइक्रान के आकार का होता है। इसका संवर्धन मुर्गी के अंडे या मूषक भ्रूण में हो सकता है। इन विषाणुओं के दो गुण होते हैं आशयप्रियता और तंत्रिकाप्रियता या सर्वप्रियता।

लक्षण व अन्य तथ्य

पीला ज्वर पीले बुखार आमतौर पर तीन से छह दिन के बीच अचानक बढ़ने लगता है।
पीले बुखार के दौरान अधिकांश मामलों में बुखार, सिरदर्द, ठंड लगना, पीठ दर्द, भूख,मितली और उल्टी आदि होने लगती है।
पीले बुखार का संक्रमण सामान्यतः तीन से चार दिन तक रहता है। पीला ज्वर के लगभग 15 फीसदी मामलों में बुखार के साथ-साथ लीवर को क्षति पहुंचने का डर रहता है। इसमें अधिक पेट दर्द होने से पीलिया बढ़ने का खतरा रहता है जो कि स्वास्थ्य के लिए नुकसानदायक होता है।
पीले ज्वर की गंभीर स्थिति में मुंह से खून आने लगता है, खून की उल्टियां होने लगती हैं। सांस लेने में तकलीफ होने लगती है। ये स्थिति कई बार पीले बुखार से ग्रसित व्यक्ति के लिए घातक भी हो सकती है।
समय रहते पीले ज्वर की पहचान कर ली जाए तो इससे होने वाले प्रभाव को रोका जा सकता है। पीला ज्वर गर्म देशों में ज्यादा होता है। यह दक्षिण अमरीका, पश्चिम भारत के टापू, पश्चिम अफ्रीका आदि देशों में ज्यादा फैलता है। इस बीमारी के लक्षण दिखने पर चिकित्सक से संपर्क करना चाहिए।
लवासा

योजनाएं

लवासा को चार चरणों में बनाने की योजना है जिसमें से प्रथम चरण का परिचालन वर्ष 2010 से 1,000 विला और 500 अपार्टमेंट के साथ दास्वे में शुरू किया जाएगा. द्वितीय चरण का विकास अगले वर्ष शुरू होगा और वर्ष 2014 तक तैयार हो जाएगा. तृतीय और चतुर्थ चरणों का विकास क्रमशः वर्ष 2017 और वर्ष 2021 तक तैयार हो जाएगा.

इतिहास

लवासा परियोजना का निर्माण कार्य प्राथमिक इंजीनियरिंग सलाहकार के रूप में हिंकन टेक्नो कन्सल्टन्ट्स के साथ अजीत गुलाबचंद की हिंदुस्तान कंस्ट्रक्शन कंपनी (Hindustan Construction Company) द्वारा किया जा रहा है। मुख्य योजना को अमेरिका के एचओके (HOK) ने विकसित किया था। परियोजना व्यवहार्यता और अनुसंधान का काम एक्सेंचर (Accenture) एवं एसीनील्सन (ACNielsen) ने, शहरी योजना का निर्माण हेलमठ, ओबाटा एण्ड कसाबौम (Hellmuth, Obata and Kassabaum) (एचओके/HOK) ने और ब्रांडिंग का काम लैंडर (Landor), (हांगकांग) ने किया था।

कमियां

संपर्क: लवासा तक केवल पुणे या मुंबई से सड़क मार्ग से पहुंचा जा सकता है। अच्छी तरह से विकसित सड़कों के होने के बावजूद एक पहाड़ी इलाके में स्थित होने की वजह से इन सड़कों में कुछ जगहों में खड़ी ढ़ाल है। इसके अलावा सार्वजनिक रूप से उपलब्ध आंकड़ों के अनुसार हेलीकॉप्टरों के अलावा निकट भविष्य में यहां कोई हवाई संपर्क की योजना नहीं बनाई गई है।
निर्माणाधीन: वर्ष 2010 में दास्वे की शुरुआत के बाद लगभग 10-11 वर्षों के लिए लवासा निर्माणाधीन रहेगा. बस यही देखना रह गया है कि इस निर्माण गतिविधि से दास्वे की जीवन बाधित होती है या नहीं।

राज्य नीति

समाज के आर्थिक दृष्टि से कमजोर वर्गों के लिए आवास आरक्षित करने के लिए सरकार को लवासा के प्रमोटरों की आवश्यकता नहीं है।
एचसीसी (HCC) के लिए, लवासा के रिटर्न ऑन इन्वेस्टमेंट्स का मतलब 8,000 से 9,000 करोड़ (या 80 से 90 बिलियन) रूपए की लागत के खिलाफ 20,000 करोड़ (या 200 बिलियन) रूपए का एक अंतिम परियोजना मूल्य हो सकता था .
ब्लूम वर्गिकी

कॉग्निटिव

संज्ञानात्मक डोमेन ज्ञान और बौद्धिक कौशल का विकास शामिल करता है(ब्लूम, 1956) तथ्यों के स्मार्ण की कला इसमें शामिल होती है इसकी 6 प्रथम श्रेणियाँ
हैं-
-ज्ञान
-समझ
-उपयोग
-विश्लेषण
-संश्लेषण
-मूल्यांकन
यह माना जाता है कि कॉग्निटिव डोमेन में वर्गीकार्ण कठिनाइयों की उपाधि को ध्यान में रखकर होता है।

ब्लूम'स रिवाइज़्ड टक्सॉनोमी

लॉरीन आंडर्सन ने दवीड करत्वोल के साथ मिलकर ब्लूम रिवाइज़्ड टक्सॉनोमी के परिवर्तनों में योगदान दिया है जिनमें सबसे प्रथम प्रिवर्तन है जहाँ संज्ञा शब्दों को हटाकर क्रिया शब्दों का प्रयोग किया गया है

फायदे

ब्लूम टक्सॉनोमी विद्यार्थी के बौद्धिक विकास में योगदान देती है। इसके वर्गीकरणों के उपयोग से विद्यार्थी एक विशए को अपने तरीके से समझ सकता है और उसके समाधानो पर अपनी सोच से विचार कर सकता है। ब्लूम टक्सॉनोमी के मध्यम से विद्यार्थी विचारो की गहेरईओं का विश्लेषण बड़े उपयोगी रूप से कर सकता है। यहाँ अध्यापक एक सहायक की तरह होती है जो विचारों को समझने में केवल सहायता करती है। इस तरह विद्यार्थी स्वतंत्र बन जाता है।
चश्मेबद्दूर (1981 फ़िल्म)

दल

== संगीत ==Rajkamal
अमरकोट

इतिहास

मध्यकाल से 1947 तक ब्रिटिश भारत के विभाजन तक उमरकोट प्रांत पर हिंदू राजपूतों के सोढ़ा राजपूत कबीले का शासन था। मुगल साम्राज्य और ब्रिटिश राज के दौरान इस शहर को प्रमुखता मिली। मुगल सम्राट अकबर का जन्म अमरकोट में 14 अक्टूबर 1542 को हुआ था जब उनके पिता हुमायूं शेरशाह सूरी के हाथों सैन्य हार से भाग गए थे। [3] उमरकोट के शासक राजपूत शासक राणा पार्षद ने उन्हें शरण दी। [४] बाद में, अकबर उत्तर पश्चिमी भारत लाया, जिसमें मुगल शासन के तहत आधुनिक दिन पाकिस्तान भी शामिल था।
उमर मरावी की प्रेम गाथा का मरियम यहाँ अमरकोट किले में रखा गया था। इसके शासक राणा रतन सिंह को अंग्रेजों ने सिंधियों के अधिकारों के लिए खड़े होने के लिए इस किले पर लटका दिया था।
विभाजन के समय, उमरकोट रियासत के राजा पाकिस्तान पर राज करते थे। [५] हिंदू बहुमत के साथ उमरकोट एकमात्र रियासत थी, जो पाकिस्तान परस्त हो गया। राणा चंद्र सिंह, एक संघीय मंत्री और हिंदू सोढ़ा ठाकुर राजपूत कबीले के प्रमुख और उमेरकोट जागीर, पाकिस्तान पीपुल्स पार्टी (पीपीपी) के संस्थापक सदस्यों में से एक थे और उमरकोट से सात बार पाकिस्तान की नेशनल असेंबली के लिए चुने गए थे, पीपीपी 1977 से 1999 के बीच, जब उन्होंने पाकिस्तान हिंदू पार्टी (PHP) की स्थापना की। [6] [7] [8] वर्तमान में, उनके राजनेता पुत्र राणा हमीर सिंह थारपारकर, उमरकोट और मीठी के 26 वें राणा हैं।
एबियेटिक अम्ल

एबियेटिक अम्ल एक कार्बनिक यौगिक है।
पर इस दिल को कैसे समझाएँ

कहानी

यह कहानी नीलम की है, जो उसके माता पिता के मृत्यु के पश्चात अपनी बहन आरती का ख्याल रखती है। जब नीलम की शादी भी हो जाती है तो भी वह अपने पति और सास-ससुर के साथ मिलकर उसका ख्याल रखती है। लेकिन इस कहानी में नया मोड़ तब आता है, जब एक घटना घटती है और सभी को लगता है की उस दुर्घटना में नीलम की मौत हो चुकी है। इसके बाद आरती नीलम के पति से शादी कर लेती है। लेकिन कुछ वर्षों के बाद नीलम पुनः अपने घर लौट आती है, लेकिन उसे तब पता चलता है कि उसकी बहन ने उसके पति से शादी कर ली है। इसके बाद यह प्रश्न उन दोनों बहनों के सामने आ जाता है कि एक पति कौन रहेगा।
क़मर अदन अली

क़मर अदन अली ( सोमाली : Qamar Aadan Cali ) (19 सितंबर 1957 - 3 दिसंबर 2009) एक सोमाली वकील और राजनीतिज्ञ थे ।  उन्होंने सोमालिया की संक्रमणकालीन संघीय सरकार में स्वास्थ्य मंत्री के रूप में कार्य किया।

जीवनी

क़मर का जन्म 19 सितंबर 1957 को सोमालिया की राजधानी मोगादिशु के बाहर एक छोटे से गाँव में हुआ था।  वह 11 बच्चों में से तीसरी थी।  क़मर ने अपना बचपन मोगादिशू में बिताया, जहाँ वे स्कूल भी गईं और कॉलेज से स्नातक की उपाधि प्राप्त की।  बाद में वह राजनीति विज्ञान का अध्ययन करने के लिए पूर्वी जर्मनी चली गईं, और बाद में इंग्लैंड में कानून का अध्ययन किया।  उसने अंततः एक वकील के रूप में बार पास किया और ब्रिटिश नागरिक बन गया।  1990 के दशक के मध्य में, क़मर अपने मूल सोमालिया लौट आयी, जहाँ वह बाद में देश की संक्रमणकालीन संघीय सरकार में शामिल हो गयी।  2007 मृत्यु तक, उन्होंने स्वास्थ्य मंत्री के रूप में कार्य किया।

हत्या

3 दिसंबर 2009 को, क़मर, शिक्षा मंत्री अहमद अब्दुलही वायल और उच्च शिक्षा मंत्री इब्राहिम हसन अडो के साथ , मोगादिशु में होटल शामो में आत्मघाती बम विस्फोट में मारी गई थी।   वे एक बेनादिर विश्वविद्यालय के स्नातक समारोह में भाग ले रहे थे,  जबकि पुरुष बमवर्षक एक इस्लामी घूंघट में एक महिला के रूप में पहनी हुई सुरक्षा से गुज़रे थे।   बमबारी को बाद में राष्ट्रपति शरीफ शेख अहमद ने "राष्ट्रीय आपदा" कहा।  
क़मर ने हमले से कई घंटे पहले अपने भाई मोहम्मद अदन अली से बात की थी।  वह नए डॉक्टरों के कार्यक्रम के लिए सोमालिया लौटने के लिए उसे समझाने की कोशिश कर रहा था।  उनकी मृत्यु के बाद, उन्होंने क़मर की योजनाओं को जारी रखने का फैसला किया, "मेरी बहन की विरासत आगे बढ़ेगी, हम नहीं रुकेंगे।  उन्हें बताएं: सोमालिया के लोग, वे मरने के लिए तैयार हैं, वे साहसी लोग हैं।  हम अपने लोगों को सेवा देना कभी बंद नहीं करेंगे। "
हिन्दू वर्ण व्यवस्था

वर्ण-व्‍यवस्‍था हिन्दू धर्म में सामाजिक कार्योन्नती (ऊन्नती) का एक आधार है। हिंदू धर्म-ग्रंथों के अनुसार समाज को चार वर्णों के कार्यो से समाज का स्थाईत्व दिया गया  हैै - ब्राह्मण (शिक्षाविद), क्षत्रिय (सुरक्षाकर्मी), वैश्य (वाणिज्य) और शूद्र (उद्योग व कला) ।इसमे सभी वर्ण को उनके कर्म मे श्रेष्ठ माना गया है।शिक्षा के लिए ब्राह्मण श्रेष्ठ, सुरक्षा करने मे  क्षत्रिय श्रेेष्ठ, वैश्य व शूद्र उद्योग करने मे श्रेेष्ठ । वैश्य व शूद्र वर्ण को बाकी सब वर्ण को पालन करने के लिए राष्ट्र का आधारभूत संरचना  उद्योग व कला (कारीगर) करने का प्रावधान इन धर्म ग्रंथो मे किया गया है।सेवा राष्ट्र का कारक है , उदाहरण केे लिए सभी देश का आधार सेवा कर है।
सुत्तनिपात वे सभी जो सुरत है, विनम्र हो सत्कर्मों में लगे है, सुदंत है, आत्मसंयम का जीवन जीते है, वे सभी परिनिवृत है, चाहे वे क्षत्रिय हो , ब्राह्मण हो, वैश्य हो, शूद्र हो।

वर्ण व्यवस्था का पक्ष

भारत मे वर्ण व्यवस्था की जड़े बहुत गहरी है!वर्ण व्यवस्था का सर्वप्रथम वर्णन ऋग्वेद के दशम मंडल के पुरुषसूक्त मे है,ऋग्वेद के अनुसार वर्ण व्यवस्था कर्म आधारित है  न कि जन्म आधारित हिन्दू संस्कृति मे कर्म का बहुत ही अधिक महत्व है इसलिए व्यक्ति के कर्म सर्वोपरि है यदि व्यक्ति पढ़ा लिखा यानी ज्ञानी है तो वह बह्मन कह लाएगा यदि व्यक्ति शक्तिशाली या समर्थ शाली है तो वह क्षत्रीय बनेगा इसी तरीके वैश्य व शूद्र निर्मित होंगे!
सर्बानन्द सोणोवाल

शिक्षा

सोनोवाल विधि स्नातक हैं और ये छात्र जीवन के दौरान छात्र राजनीति में भी संलग्न रहे। वर्ष 1996 से 2000 तक ये पूर्वोत्तर छात्र संगठन (एन.ई.एस.ओ) के अध्यक्ष भी रहे।

करियर

सर्बानंद सोनोवाल के पास छात्र राजनीति का भी व्यापक अनुभव है। वे असम गण परिषद के स्टूडेंट विंग ऑल असम स्टूडेंट यूनियन और पूर्वोत्तर के राज्यों में असर रखने वाले नॉर्थ इस्ट स्टुडेंट्स यूनियन के अध्यक्ष रह चुके हैं। भाजपा में जुड़ने से पूर्व असम गण परिषद के सदस्य थे। उन्हें ऑल असम स्टूडेंट यूनियन के द्वारा IMDT विल को हटाने के प्रयास किये जाने पर असम का जातीय नायक का सम्मान दिया गया था । वर्ष 2001 में वे असम गण परिषद के उम्मीदवार के रूप में सर्वप्रथम विधानसभा के सदस्य निर्वाचित हुए तथा वर्ष 2004 में प्रथम बार लोक सभा के सदस्य निर्वाचित हुए। 
मोरान से विधायक और बाद में डिब्रुगढ़ और लखीमपुर से सांसद रहने के साथ ही वे असम में गृह मंत्री और उद्योग-वाणिज्य मंत्री का नेतृत्व सँभाल चुके हैं। वे निजी तौर पर फुटबॉल और बैडमिंटन के खिलाड़ी भी रहे हैं। पूर्वोत्तर में फुटबॉल प्रेम के प्रभाव से कोई अपरिचित नहीं होगा। वर्ष 2011 में वे असम गण परिषद से अलग हो गए तथा भारतीय जनता पार्टी से जुड़ गए। उनके बीजेपी में आते ही उन्हें कार्यकारिणी सदस्य बनाया गया और वे असम बीजेपी के प्रवक्ता भी रहे। 
वे वर्ष 2012 और 2014 में दो बार असम भारतीय जनता पार्टी के अध्यक्ष रहे। 2014 में संपन्न 16 वें लोकसभा के चुनाव में वे लखीमपुर से भाजपा के उम्मीदवार के रूप में निर्वाचित हुए। नरेंद्र मोदी के नेतृत्व वाली केंद्रीय मंत्रीमंडल में उन्हें खेल एवं युवा मंत्रालय, भारत सरकार के अंतर्गत खेल एवं युवा मामलों के राज्यमंत्री (स्वतंत्र प्रभार) का पद दिया गया था। केंद्रीय खेल मंत्री के रूप में इनका कार्यकाल 26 मई 2014 से 23 मई 2016 तक रहा।

अवैध घुसपैठ के विरुद्ध पहल

असम में बांग्लादेश के नागरियों का अवैध स्थानांतरण हमेशा से ही विवादित रहा है। बांग्लादेशी नागरिकों को अवैध रूप से भारत में आने से रोकने के लिए इल्लीगल माइग्रैंड्स डिटर्मिनेशन बाई ट्राइब्युनल एक्ट 1983 अस्तित्व में आया। यह एक्ट भारत सरकार और ऑल स्टु़डेंट यूनियन के बीच हुआ था। इस एक्ट के खिलाफ लंबे समय से एंटि फॉरेन आंदोलन का चल रहा था। इस एक्ट के अनुसार असम में अवैध रूप से रह रहे बांग्लादेशी नागरिकों को असम में रहने की अनुमति दी गयी थी। यह कानून उन विदेशी नागरिकों पर लागू होता है जो 25 मार्च 1971 के बाद असम में बसे थे। उन्होने ही असम में बांग्लादेशी घुसपैठ मामले को सुप्रीम कोर्ट तक ले जाने की अगुवाई की और कोर्ट ने इस एक्ट को खत्म करने का आदेश दिया। कोर्ट ने इस कानून को गलत ठहराया और बांग्लादेशी नागरिकों को असंवैधानिक करार दिया। इन हालातों में उन्हें राष्ट्रीय स्वयंसेवक संघ का भी पूरा समर्थन मिला।
गति (धर्म)

नरक, तिर्यंच, मानुष और देव लोक में बँटे संसार के व्यवस्थापक आठ कर्म हैं। अनंत ज्ञान, दर्शन, सुख और वीर्य के पुंजीभूत इस आत्मा की श्रद्धा, ज्ञान, आदि का जिस प्रकार ज्ञानावरणी, दर्शनावरणी कर्म विरूप करते हैं, उसी प्रकार छठा (नाम) कर्म विविध शरीरों का निर्माण कराता है और आत्मा के अनेक (मनुष्य, देव आदि) नाम रखता है। नामकर्म के प्रथम भेद का नाम गति है। यत: गति नामकर्म जीवों को अनेक रंगभूमियों पर चलाता है अतएव इसे गति कहते हैं (पंचसंग्रहगाथा, ५९)।
गति नामकर्म के मुख्य भेद नरक, तिर्यंच (पशुपक्षी), मनुष्य और देव ये चार हैं।
१. जो शरीर (द्रव्य), निवास (क्षेत्र), काल और आत्मरूप (भाव) से न स्वयं प्रसन्न रहें और न दूसरों को प्रसन्न रहने दें उन्हें नारकी कहते हैं। इनके लोक (पाताल) को नरक कहते है।
२- जिनके मन -वचन-कार्य ऋजु (सीधे) न हों, जो आहारादि संज्ञाओें के अधीन हों, अज्ञानी हों अतएव पापलीन हों उन्हें तिर्यच कहते हैं।
३- जो मन से भला बुरा सोचें, कुशल विवेकी हों, सबसे अधिक मन का उपयोग करते हों तथा मनुष्य की परंपरा में हों उन्हें मनुष्य कहते हैं।
४. जो अणिमा, लघिमा, आदि आठ ऋद्धियों के कारण आनंद से विहार करते हों, भले भावों में मग्न रहते हों तथा जिनके शरीर सदैव सतेज, कांतिमय और वीर्यवान्‌ रहते हों उन्हें देव कहते हैं।
कीर्ति आजाद

राजनीति

बाद में उसके बाद उन्होंने अपने पिता भागवत झा आजाद, पूर्व मुख्य मंत्री बिहार, राजनीति में चुना गया है और करने के लिए संसद में एक भारतीय जनता पार्टी के टिकट से दरभंगा, बिहार. उन्होंने कहा कि वर्तमान में सेवारत अपने तीसरे कार्यकाल में लोक सभा है। वह था पहले एक विधायक से दिल्ली के गोल मार्केट निर्वाचन क्षेत्र है।  वह जीता 2014 के लोकसभा चुनाव से दरभंगा. 23 जुलाई 2015 में वह निलंबित कर दिया गया से भारतीय जनता पार्टी के लिए खुले तौर पर निशाना केन्द्रीय वित्त मंत्री अरुण जेटली के कथित अनियमितताओं और भ्रष्टाचार में दिल्ली के क्रिकेट शरीर दिल्ली और जिला क्रिकेट संघ.
भारतीय वन्यजीव संरक्षण अधिनियम

भारतीय वन्यजीव (संरक्षण) अधिनियम सन् १९७२ भारत सरकार ने इस उद्देश्य से पारित किया था कि वन्य प्राणियों के अवैध शिकार तथा उनके हाड़-माँस और खाल के व्यापार पर रोक लगाई जा सके। इसे जनवरी २००३ में संशोधित करके दण्ड तथा जुर्माना और अधिक कठोर कर दिया गया है।

वाह्य कड़ियाँ

Wild Life (Protection) Amendment Act, 2002
उद्बोधन

पश्चिमी रहस्य परंपरा के अनुसार उद्बोधन (en: Evocation) किसी आत्मा को बुलाने के कार्य को कहा जाता है। किन्तु इस प्रकार की मिलती-जुलती प्रथाएं कई धर्मों और जादुई परंपराओं में मौजूद हैं।
धन सिंह गुर्जर

कोतवाल धन सिंह गुर्जर एक स्वतन्त्रता संग्राम सेनानी और १८५७ के क्रांतिकारी थे।

1857 की क्रांति की शुरूआत

इतिहास की पुस्तकें कहती हैं कि 1857 की क्रान्ति का प्रारम्भ/आरम्भ ”10 मई 1857“ को ”मेरठ“ मे हुआ था और इसको समस्त भारतवासी 10 मई को प्रत्येक वर्ष ”क्रान्ति दिवस“ के रूप में मनाते हैं, क्रान्ति की शुरूआत करने का श्रेय अमर शहीद कोतवाल धनसिंह गुर्जर को जाता है 
उस दिन मेरठ में धनसिंह के नेतृत्व मे विद्रोही सैनिकों और पुलिस फोर्स ने अंग्रेजों के विरूद्ध क्रान्तिकारी घटनाओं को अंजाम दिया। धन सिंह कोतवाल जनता के सम्पर्क में थे, घनसिंह का संदेश मिलते ही हजारों की संख्या में गुर्जर क्रान्तिकारी रात में मेरठ पहुंच गये। समस्त पश्चिमी उत्तर प्रदेश,देहरादून,दिल्ली,मुरादाबाद, बिजनौर, आगरा, झांसी,पंजाब, राजस्थान से लेकर महाराष्ट्र तक के गुर्जर इस स्वतन्त्रता संग्राम में कूद पड़े। विद्रोह की खबर मिलते ही आस-पास के गांव के हजारों ग्रामीण गुर्जर मेरठ की सदर कोतवाली क्षेत्र में जमा हो गए। इसी कोतवाली में धन सिंह Police Chief के पद पर थे। 10 मई 1857 को धन सिंह ने की योजना के अनुसार बड़ी चतुराई से ब्रिटिश सरकार के वफादार पुलिस कर्मियों को कोतवाली के भीतर चले जाने और वहीं रहने का आदेश दिया।
और धन सिंह के नेतृत्व में देर रात २ बजे जेल तोड़कर 836 कैदियों को छुड़ाकर जेल को आग लगा दी। छुड़ाए कैदी भी क्रान्ति में शामिल हो गए। उससे पहले भीड़ ने पूरे सदर बाजार और कैंट क्षेत्र में जो कुछ भी अंग्रेजों से सम्बन्धित था सब नष्ट कर चुकी थी। रात में ही विद्रोही सैनिक दिल्ली कूच कर गए और विद्रोह मेरठ के देहात में फैल गया।
इस क्रान्ति के पश्चात् ब्रिटिश सरकार ने धन सिंह को मुख्य रूप से दोषी ठहराया, और सीधे आरोप लगाते हुए कहा कि धन सिंह कोतवाल क्योंकि स्वयं गुर्जर है इसलिए उसने गुर्जरो की भीड को नहीं रोका और उन्हे खुला संरक्षण दिया। 
इसके बाद घनसिंह को गिरफ्तार कर मेरठ के एक चौराहे पर फाँसी पर लटका दिया गया 
1857 की क्रान्ति की शुरूआत धन सिंह कोतवाल ने की अतः इसलिए 1857 की क्रान्ति के जनक कहे जाते है। 
मेरठ की पृष्ठभूमि में अंग्रेजों के जुल्म की दास्तान छुपी हुई है। मेरठ गजेटियर के वर्णन के अनुसार 4 जुलाई, 1857 को प्रातः 4 बजे पांचली पर एक अंग्रेज रिसाले ने 56 घुड़सवार, 38 पैदल सिपाही और 10 तोपों से हमला किया। पूरे ग्राम को तोप से उड़ा दिया गया। सैकड़ों गुर्जर किसान मारे गए, जो बच गए उनको कैद कर फांसी की सजा दे दी गई। आचार्य दीपांकर द्वारा रचित पुस्तक "स्वाधीनता आन्दोलन" और मेरठ के अनुसार पांचली के 80 लोगों को फांसी की सजा दी गई थी। ग्राम गगोल के भी 9 लोगों को दशहरे के दिन फाँसी की सजा दी गई और पूरे ग्राम को नष्ट कर दिया। आज भी इस ग्राम में दश्हरा नहीं मनाया जाता।

सम्मान

मेरठ विश्वविद्यालय के एक कैम्पस का नाम महान क्रन्तिकारी कोतवाल धन सिंह गुर्जर पर रखा गया हैं।
शिवपुरी

माधव चौक

यह शिवपुरी नगर का मुख्य बाजार तथा मुख्य चौराहा है। यहां पर सभी प्रकार की दुकानें और बैंक सुविधाएँ उपलब्ध हैं।यह नगर का आकर्षण केंद्र है

छतरी

छतरी अलंकृत संगमरमर की कारीगरी का उत्कृष्ट नमूना है।छतरी में प्रवेश करते ही विधवा रानी महारानी सख्या राजे सिंधिया की स्मृति में समाधि स्थल है। उसके ठीक सामने तालाब और उसके बाद सामने ही माधव राव सिंधिया का समाधि स्थल बना है। इनके बुर्ज मुग़ल और राजपूत की मिश्रित शैली में निर्मित हैं। इन समाधि स्थलों में संगमरमर और रंगीन पत्थरों की कारीगरी उत्कृष्ट एवं अद्वितीय है। 
इसी तालाब के एक ओर राम ,सीता और लक्ष्मण का मंदिर और मंदिर के बाहर हनुमान जी खड़े हैं। इस मंदिर के ठीक सामने तालाब के उस पार राधा -कृष्णा का मंदिर है।
छत्री का निर्माण ग्वालियर नरेश श्री माधौ महाराज ने अपनी माता की स्मृति में कराया था। बाद में माधौ महाराज की स्मृति में एक और छत्री का निर्माण हुआ। इस तरह माता और पुत्र की छत्रियां आमने सामने हैं। यह स्थल एक पुत्र का अपनी माता के प्रति अटूट प्रेम का प्रतीक है।

पर्यटक गांव

शिवपुरी पर्यटन केंद्र है। यहाँ पर दूर-दूर से पर्यटक सदैव आते रहते है। शिवपुरी पूरे वर्ष सैलानियों के लिए आकर्षण का केंद्र रहता है लेकिन वर्षा ऋतु में पहली फुहारों के बाद यहां की प्रकृति में चार चाँद लग जाते हैं। सैलानियों के ठहरने के लिए मप्र पर्यटन विभाग की ओर से 'टूरिस्ट विलेज' की स्थापना की गई है। यह प्राकतिक कुण्ड " भदैया कुण्ड " के निकट स्थित है।

माधव नेशनल पार्क

शिवपुरी में आगरा -बम्बई और झाँसी -शिवपुरी के मध्य माधव नेशनल पार्क स्थित है। इसका क्षेत्रफल 157.58 वर्ग किलोमीटर है। पार्क पूरे वर्ष सैलानियों के लिए खुला रहता है। चिंकारा, भारतीय चिकारे और चीतल की बड़ी संख्या में हैं। नील गाय, सांभर, चौसिंगा , कृष्णमृग, आलस भालू, तेंदुए और आम लंगूर विशाल पार्क के अन्य निवासी हैं।
हम दोनों (1961 फ़िल्म)

संक्षेप

महेश आनन्द और मेजर वर्मा में कई चीजें समान हैं। एक: दोनों सेना में हैं; दोनों अमीर परिवारों से हैं; और दोनों एक जैसे दिखते हैं। जब मेजर वर्मा लापता हो जाता है, तो उसे युद्ध के दौरान मृत माना जाता है। महेश को इस खबर को उसके परिवार तक पहुँचाने के लिए कहा जाता है। आगमन पर, उसे मेजर वर्मा समझ लिया जाता है। वह वर्मा की माँ श्रीमती वर्मा (ललिता पवार) के साथ-साथ उसकी बीमार पत्नी रूमा (नन्दा) से मिलता है। वर्मा की मौत की खबर को वह नहीं बता पाता है और वर्मा के रूप में ही रहने लगता है। 
उसका घर में स्वागत किया जाता है। इससे महेश के जीवन में उसकी प्रेमिका मीता (साधना) के रूप में जटिलताएँ पैदा होती हैं। उसे लगता है कि महेश अब उससे प्यार नहीं करता। तब रूमा को पता चलता है कि उसका पति किसी दूसरी महिला के प्यार करता है। महेश अपने आप को गहरे संकट में पाता है, क्योंकि वह किसी को भी कुछ बताने करने में असमर्थ है। उसे अपने जीवन और परिवार में वापस जाने में केवल मेजर वर्मा ही है जो उसकी मदद कर सकता है।
शास्त्र (भारतीय दर्शन)

किसी विशिष्ट विषय या पदार्थसमूह से सम्बन्धित वह समस्त ज्ञान जो ठीक क्रम से संग्रह करके रखा गया हो, शास्त्र  कहलाता है। जैसे, भौतिकशास्त्र, वास्तुशास्त्र, शिल्पशास्त्र, प्राणिशास्त्र, अर्थशास्त्र, विद्युत्शास्त्र, वनस्पतिशास्त्र आदि। शास्त्र का अर्थ विज्ञान है 'शास्त्र' शब्द 'शासु अनुशिष्टौ' से निष्पन्न है जिसका अर्थ 'अनुशासन या उपदेश करना' है।
किसी भी विषय, विद्या अथवा कला के मौलिक सिद्धान्तों से लेकर विषय-वस्तु के सभी आयामों का सुनियोजित, सूत्रबद्ध निरूपण शास्त्र है। हमारे यहाँ शास्त्र की परिभाषा इस प्रकार की गई है-
शास्ति च त्रायते च। शिष्यते अनेन।
अर्थात् जो शिक्षा अनुशासन प्रदान कर हमारी रक्षा करती है, मार्गदर्शन करती है, कभी-कभी हमारी उँगली पकड़कर हमें चलाती है, उसे ‘शास्त्र’ कहा गया है। इस प्रकार यदि हम शास्त्र व ग्रन्थ की तरफ देखें तो शास्त्र बहुत ही महत्त्वपूर्ण है। शास्त्र असंख्य है विद्वान शास्त्रों की रचना करते रहते है ।
शास्त्र उन प्राचीन ग्रंथों को कहते हैं जिनमें लोगों के हित के लिये अनेक प्रकार के कर्तव्य बतलाए गए हैं और अनुचित कृत्यों का निषेध किया गया है। दूसरे शब्दों में शास्त्र वे ग्रंथ हैं जो लोगों के हित और अनुशासन के लिये बनाए गए हैं। साधारणतः शास्त्र में बतलाए हुए काम विधेय माने जाते है और जो बातें शास्त्रों में वर्जित हैं, वे निषिद्ध और त्याज्य समझी जाती हैं। शास्त्रों में शिक्षाशास्त्र ,नीतिशास्त्र अथवा धर्मशास्त्र ,वास्तुशास्त्र , खगोलशास्त्र , अर्थशास्त्र , आयुर्वेद , व्याकरणशास्त्र , दर्शनशास्त्र , कलाशास्त्र   आदि का समावेश होता है ।
करोंदा

पौधे की विशेषताऐं

करौंदे का पेड़ पहाडी देशों में ज्यादा होते हैं कांटे भी होते है। करौंदे का पौधा एक झाड़ की तरह होता है। इसकी ऊंचाई 6 से 7 फीट तक होती है। पत्तों के पास कांटे होते है जो मजबूत होते है। इसके फूलों की गन्ध जूही के समान होते है। इसके फल गोल, छोटे और हरे रंग के होते है। पकने पर यह काले रंग के होते है।
करोंदा के कच्चे फल सफेद व लालिमा सहित अण्डाकार दूसरे बैंगनी व लाल रंग के होते हैं देखने में सुन्दर तथा कच्चे फल को काटने पर दूध निकलता है। पक जाने पर फल का रंग काला हो जाता है। इसके अन्दर 4 बीज निकलते हैं।

विभिन्न भाषाओं मे करोंदा के नाम

हिन्दी: करोंदा, करोंदी।
अंग्रेजी: जस्मीड फ्लावर्ड।
संस्कृत: करमर्द, सुखेण, कृष्णापाक फल।
बंगाली: करकचा।
मराठी: मरवन्दी।
गुजराती: करमंदी।
तैलगी: बाका।
लैटिन: कैरीसा करंदस।

करोंदा के गुण

रंग - करोंदा का रंग सफेद, स्याह, सुर्ख और हरा होता है।
स्वाद - करोंदा का स्वाद खट्टा होता है।
स्वभाव - करोंदा की तासीर गरम होती है।
हानिकारक - करोंदा रक्त पित्त और कफ को उभारते है।
दोषों को दूर करने वाला - करोंदा में व्याप्त दोषों को नमक, मिर्च और मीठे पदार्थ दूर हो जाते हैं।

उपयोग

पके हुए करौंदे खाने में बहुत अच्छे लगते हैं। करौंदे का अचार भी बहुत अच्छा होता है। इसकी लकड़ी जलाने के काम आती है। एक विलायती करौंदा भी होता है, जो भारतीय बगीचों में पाया जाता है। इसका फल थोड़ा बड़ा होता है और देखने में सुन्दर भी। इस पर कुछ सुर्खी-सी होती है। इसी को आचार और चटनी के काम में ज्यादा लिया जाता है। भारत के कुछ गाँव में इसकी सब्जी बनाकर भी खाई जाती है। 
करोंदा भूख बढ़ाता है और पित्त को शान्त करता है। प्यास को रोकता है, दस्तों को बन्द करता है। खासकर पैत्तिक दस्तों के लिये तो अत्यन्त ही लाभदायक चीज है कच्चे करोंदा भूख को बढ़ाते है, भारी होते है, मल को रोकते है और रूची को उत्पन्न करते है और पके हुए हल्के, रीगल, पित्त, रक्त, पित्त त्रिदोष और विष तथा वात विनाशक है।